recursal/SuperWikiNEXT-32B huggingface dataset:
Grangemouth-raffineriet.
**Grangemouth-raffineriet** er et oljeraffineri i Grangemouth, Skottland. Det er Skottlands eneste oljeraffineri, ett av åtte i Storbritannia, det tilfører også raffinerte produkter til kunder i Nord-England og Nord-Irland. Anlegget er et tydelig landemerke, med sine utallige Gassflammer og kjøletårn synlig over et stort område av Scottish Lowlands. Raffineriet var tidligere eid av BP men ble solgt til Ineos i 2005. Anlegget gjennomsnittlige 210,000 fat med råolje daglig. Raffineriet har 1,400 ansatte.

Oljeraffinering ved Grangemouth startet i 1924, og frem til andre verdenskrig behandlet det 400,000 tonn råolje årlig. Et omfattende ekspansjonsprogram like etter krigen og på 1970-tallet, etter funnet av Nordsjøolje, økte raffinerikapasiteten til 10 millioner tonn per år.[1] Forties pipeline system i Nordsjøen terminerer ved Kinneil-anlegget ved siden av raffineriet og overskudd av råolje pumpes til et Oljelager og blir eksportert via rørledning til Hound Point Oil tanker lasteterminal på Firth of Forth. Importert råolje blir også tilført raffineriet via en 58 mile rørledning fra Finnart Ocean terminal på Loch Long, som kan håndtere opp til 324,000 tonn dødvekt tankere. Finnart-anlegget brukes også til å tilføre raffinerte produkter til oljetankere som går til Nord-Irland.

Årlig utførsel
--------------

* Bensin – 22%
* Diesel – 24%
* Kerosen & Jet fuel – 13%
* Våtgass – 8%
* Fyringsolje – 15%
* LPG/petrokjemiske halvfabrikata – 12%
* Tørrgass/annet – 6%

Referanser
----------

1. ↑  UKPIA – Overview of Grangemouth Facility Arkivert 25. april 2008 hos Wayback Machine.

Panorama over Grangemouth petrokjemianlegg, November 2006
**Tralla la** eller **Onkel Skrue rømmer fra rikdommen** (engelsk: Tralla la) er en Disney-tegneseriehistorie av Carl Barks. Historien ble laget i 1953. Den ble for første gang publisert i det amerikanske tegneseriebladet *Uncle Scrooge* i juni 1954. Historien har fått en oppfølger, laget av Don Rosa.

Handling
--------

Historien starter i Andeby hvor vi ser onkel Skrue bli forfulgt av en person som ønsker penger av han. Skrue får nervøst sammenbrudd og bestemmer seg for å dra til den bortgjemte dalen Tralla La i Himalaya for å glemme pengene og alle som ønsker dem for en stund. Som vanlig tar han med seg nevøen Donald Duck og grandnevøene Ole, Dole og Doffen. Han tar også med seg flasker med nervemedisin, i tilfelle flere sammenbrudd. Flaskekapslene på flaskene blir regnet som svært verdifulle i Tralla La, og blir betalingsmiddel i dalen. Det blir fort krangel om flaskekapslene, derfor bestemmer Skrue seg for å slippe ned tusen millioner flaskekapsler med fly over dalen. Innbyggerne i Tralla La synes dette ble altfor mange, siden de dekker over engene og ødelegger avlingene. De blir rasende på Skrue. Det ender derfor med at Skrue og nevøene må forlate dalen i hast, jaget av innbyggerne.

Eksterne lenker
---------------

* Tralla La, Inducks Arkivert 5. november 2015 hos Wayback Machine.
***Parnida*** er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

Utseende
--------

Små til middelsstore, avlange, blanke, mørke mudderbiller. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.

Levevis
-------

Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.

Utbredelse
----------

Slekten er utbredt på New Zealand.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien mudderbiller, Dryopidae
				+ Slekten ***Parnida*** Broun, 1880
					- *Parnida agrestis* Broun, 1880
					- *Parnida longulus* (Sharp, 1886)
					- *Parnida scutellaris* (Broun, 1910)
					- *Parnida vestitus* (Sharp, 1883)

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.
2. ↑  «Artsdatabankens navneopplysninger med artstre». Artsdatabanken. 17. oktober 2020. Besøkt 17. oktober 2020.

Litteratur
----------

Eksterne lenker
---------------

* (en) *Parnida* i Global Biodiversity Information Facility Rediger på Wikidata

* (en) *Kategori:Parnida* – bilder, video eller lyd på Wikimedia Commons Rediger på Wikidata

* *Parnida* – detaljert informasjon på Wikispecies Rediger på Wikidata
Valhalla Center
Den lutherske kirken i Valhalla
**Valhalla Centre** er et lite sted nordvest for Edmonton i Alberta i Canada. 

Området blir kalt for «The Peace Country» og nærmeste by er Grande Prairie.

Da Canada åpnet «The Peace Country» for nybyggere som ville drive jordbruk, reiste mange norske familier dit og slo seg ned. Mange av disse norske familiene hadde tidligere bodd noen år i USA. De kom først til Canada tidlig på 1900 tallet og etablerte seg på steder som Kingman, Bardo og Camrose, sør for Edmonton. Til The Peace Country og Valhalla kom de første norske i 1912.

Valhalla ble det nye senteret for nordmenn som kom til dette området i Canada. Den tidligere misjonær til Kina, Halvor Nilsen Rønning, etablerte den første lutherske kirke der og var den som gav stedet navnet «Valhalla», engelsk stavelse etter Valhall («Der gudene bor») i norrøn mytologi. 

Valhalla var i mange år et blomstrende samfunn med drift på alle gårdene rundt. I dag er mange sluttet med gårdsdrift og flyttet inn til de nærmeste byene Grande Prairie, Edmonton og Calgary, men fremdeles finnes det både annen og tredjegenerasjons nordmenn i Valhalla og mange norske tradisjoner blir fortsatt holdt levende.

Eksterne lenker
---------------

* Discover The Peace Country
* City of Grande Prairie

|  |  |
| --- | --- |
| Oppslagsverk/autoritetsdata | GeoNames
 |
En **valgstøttende skjevoppfatning** eller **valgstøttende bias** er tendensen til å tilskrive positive attributter med tilbakevirkende kraft til et alternativ man har valgt, eller å degradere alternativene man valgte bort. Begrepet brukes i kognisjonsvitenskap og er en særegen kognitiv skjevhet som skjer når en beslutning er tatt. Dersom en person for eksempel velger alternativ A i fremfor alternativ B vil feilene i A sannsynligvis ignoreres eller bagatelliseres samtidig som de forsterker eller tilskriver nye negative feil til alternativ B. På samme måte vil man også legge merke til og forsterke fordelene med alternativ A, men ikke legge merke til eller understreke fordelene med alternativ B. Dette gir en følelse av støtte for det valgte valget. I forbindelse med kjøp kan det kalles **kjøpsrasjonalisering** som handler om rasjonalisering av kjøp, og er en motsats av kjøpsanger hvor man angrer på noe man har kjøpt.

Det som huskes fra en beslutning kan være like viktig som selve avgjørelsen, særlig når det gjelder hvor mye anger eller tilfredshet man opplever. Forskning har indikert at prosessen med å ta og huske valg gir minner som har en tendens til å bli forvrengt på forutsigbare måter.

I kognisjonsvitenskap anses det som forutsigbart at minner om valgalternativer blir forvrengt slik at positive aspekter har en tendens til å bli husket som en del av det valgte alternativet (uansett om de opprinnelig var en del av det alternativet eller ikke), og at negative aspekter har en tendens til å bli husket som en del av avviste alternativer. Når et valg er tatt kan kan måtene en vurderer effektiviteten av det man gjorde være partisk. Det antas at dette også kan påvirke fremtidig beslutningstaking. Disse skjevhetene kan lagres som minner som er attribusjoner vi gjør om våre mentale opplevelser basert på deres subjektive egenskaper, vår forkunnskap og tro, våre motiver og mål, og den sosiale konteksten. Elte og falske minner oppstå fra de samme mekanismene fordi når hjernen behandler og lagrer informasjon klarer den ikke å skille mellom hvor de kom fra.

Se også
-------

* Attribusjon
* Bekreftelsesskjevhet
* Kognitiv dissonans
* Ønsketenkning

Referanser
----------

1. ↑  «Den skjulte kraft som former våre beslutninger». *no.linkedin.com* **(norsk)**. Besøkt 23. april 2023.
2. ↑  Lind, Martina. «Choice-Supportive Misremembering: A New Taxonomy and Review». doi:10.3389/fpsyg.2017.02062.
**Høiax AS** er en norsk industribedrift med hovedkontor og fabrikk i Fredrikstad. Selskapet er mest kjent for varmtvannsberedere, men leverer også varmepumper, rør-i-rørsystemer og andre produkter til vannbåren varme. Det er et norsk selskap eiet av danske MetroTherm og den svenske Nibegruppen. Nibegruppen er notert på NASDAQ OMX Stockholm, og sekundærnotert på SIX Swiss Exchange i Sveits. Høiax har distriktskontor og proffbutikk i Oslo, Trondheim og Bergen. I Norge selger Høiax direkte til rørleggeren, mens eksportsalget foregår via samarbeidspartnere i de ulike markeder.

Historie
--------

Høiax ble stiftet av Arnt Høidal, Rudolf Akselsen, Roy Akselsen og Hans Elgheim. I 1927 startet bedriften produksjon av vannvarmere på Kråkerøy. I årenes løp har Høiax også i perioder produsert blant annet komfyrer. Høiax var blant de første til å utvikle og produsere rustfrie trykktanker.

Eksterne lenker
---------------

* (no) Offisielt nettsted Rediger på Wikidata
* (no) Høiax på Facebook Rediger på Wikidata

* (no) Høiax på Instagram Rediger på Wikidata

* (no) Høiax på YouTube Rediger på Wikidata
* (no) Historien om Høiax

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Kevin Antoine Dodson** (født 27. juni 1986 i Chicago i USA) er en tidligere innbygger i Huntsville i Alabama som etter et fjernsynsintervju i 2010 ble verdenskjent gjennom internett. Dodson ble intervjuet etter at en mann hadde tatt seg inn i leiligheten til familien hans og forsøkt å voldta søsteren Kelly Dodson. Intervjuet ble redigert av The Gregory Brothers og gjort om til sangen «Bed Intruder Song» ved hjelp av Auto-Tune. Sangen ble en salgssuksess på iTunes med over 250 000 solgte kopier[], og kom inn på 89.-plass på hitlista Billboard Hot 100[]. Flere artister har senere laget coverversjoner av låten.

Eksterne lenker
---------------

* (en) Antoine Dodson på Internet Movie Database Rediger på Wikidata
* Antoine Dodson på Twitter Rediger på Wikidata

* Antoine Dodson på YouTube Rediger på Wikidata

* Antoine Dodson på TikTok Rediger på Wikidata
* Antoine Dodsons hjemmeside
* Det originale intervjuet med Antoine Dodson hos YouTube
* «Bed Intruder Song» hos YouTube
* Antoine Dodson hos Internet Movie Database

  


|  |  |
| --- | --- |
| Oppslagsverk/autoritetsdata | MusicBrainz
 |
| Medaljeoversikt |
| --- |
| Konkurrerte for Burundis flagg Burundi |
| Friidrett: |
| Friidrett VM i friidrett innendørs |
| Sølv | Portland 2016 |  800 m |

**Antoine Gakeme** (født 24. desember 1991 i Musongati i provinsen Rutana) er en burundisk friidrettsutøver som konkurrerer i mellomdistanseløp. Hans fremste internasjonale meritt er sølv på 800 meter ved VM i friidrett innendørs 2016.

Idrettskarriere
---------------

2009
Gakeme markerte seg første gang internasjonalt ved juniorafrikamesterskapet i friidrett 2009, der han kom på 8.-plass på 800 meter med tiden 1:55,08.

2013
Etter noen år uten konkurranser deltok han igjen ved VM i friidrett 2013 i Moskva. Der satte han personlig rekord på 800 meter både i innledningsheatet (1:46,70) og i semifinalen (1:45,39), men fikk 10. beste tid sammenlagt i semifinalene, og nådde ikke finalen.

2014
Ved Afrikamesterskapet i friidrett 2014 nådde han finalen, og kom på syvendeplass, 1,2 sekunder bak Nijel Amos som vant denne distansen. 

2015
Han deltok ved Europacupen i friidrett for klubblag 2015 i Mersin i Tyrkia, der han konkurrerte for sin klubb Playas de Castellon. Der vant han 800 meter individuelt, med ny mesterskapsrekord på 1:34,77 Playas de Castellon vant 4 x 400 meter stafett, og laget hans vant også lagkonkurransen sammenlagt. I juli satte han personlig rekord med tiden 1:44,09 ved et stevne i Madrid. Han kvalifiserte seg til VM i friidrett 2015, der han også deltok på 800 meter, men med 22. beste tid i semifinalen ble han ikke kvalifisert til finalen. 

2016
Den 30. januar 2016 satte Gakeme personlig rekord på 1500 meter innendørs med 3:52,58, og 17. februar satte han personlig rekord på 1000 meter med 2:20,25. Han deltok ved VM i friidrett innendørs 2016 i mars, og kom der på 2.-plass på 800 meter, kun slått av Boris Berian fra USA.

Referanser
----------

1. ↑   World Athletics Database, World Athletics utøver-ID 285253[Hentet fra Wikidata]
2. ↑  Buja - *Antoine Gakeme et son parcours*, besøkt 25. april 2016.
3. ↑  African Athletics - *Nigerian Ogoegbunam completes a hat trick at Africa Junior Championships*, besøkt 25. april 2016.
4. ↑  IAAF - *800 Metres Men - Semi-Final*, besøkt 25. april 2016.
5. ↑  European Athletics - *European Champion Clubs Cup Mersin TUR 30 - 31 May* Arkivert 24. september 2015 hos Wayback Machine. besøkt 25. april 2016.

Eksterne lenker
---------------

* (en) Antoine Gakeme – Olympedia Rediger på Wikidata

* (en) Antoine Gakeme – Sports-Reference (OL-resultater – arkivert) Rediger på Wikidata

* (en) Antoine Gakeme – World Athletics Rediger på Wikidata

* (en) Antoine Gakeme – Diamond League Rediger på Wikidata

* (en) Antoine Gakeme – Track and Field Statistics Rediger på Wikidata
* (en) Profil hos All-Athletics Arkivert 3. juni 2016 hos Wayback Machine.
* (en) Profil hos European Athletics
**Valgloven** (fullt navn: **lov om valg til Stortinget, fylkesting og kommunestyrer**) er en norsk lov som har til formål å legge forholdene til rette for at norske borgere ved frie, direkte og hemmelige valg kan velge representanter til Stortinget, fylkesting og kommunestyrer.

Loven etablerer valgstyrer, stemmestyrer, fylkesvalgstyrer og riksvalgsstyret.

Det følger av loven at valgdagsmålinger ikke kan offentliggjøres før klokken 21 på valgdagen. Etter stortingsvalget 2009 ble *Dagbladet* ilagt et gebyr på 40 000 kroner av Medietilsynet fordi avisen var for tidlig ute med å offentliggjøre et nyhetsvarsel for sin valgdagsmåling. Etter kommunestyre- og fylkestingsvalget 2015 har Medietilsynet forhåndsvarslet NRK om gebyr for å ha offentliggjort en prognose for Arbeiderpartiets valgresultat klokken 20.49.

Se også
-------

* Partiloven

Referanser
----------

1. ↑  Formålsparagraf
2. ↑  Kapittel 4
3. ↑  § 9-9
4. ↑  Dyrt minutt for Dagbladet
5. ↑  Medietilsynet varsler gebyr til NRK[*død lenke*]

Eksterne lenker
---------------

* Lovdata
**Arne Håskjold Krumsvik** (født 3. oktober 1966 i Volda) er en norsk medieviter og tidligere journalist, og er rektor ved Høyskolen Kristiania (fra 2018).

Krumsvik har ph.d. i medievitenskap fra Universitetet i Oslo (2009). Han var professor i journalistikk ved Institutt for journalistikk og mediefag ved Høgskolen i Oslo og Akershus (2012-2017) og deretter instituttleder ved Institutt for medier og kommunikasjon ved Universitetet i Oslo (2017–2018). Krumsvik forsker på forutsetninger for ytringsfrihet og journalistikk, og var sekretær for det regjeringsoppnevnte Mediestøtteutvalget. Fra 2011 er han nestleder i Medieklagenemnda,. Han har vært nettsjef i *VG* og *Dagbladet*, kanalsjef i Scandinavia Online, sjefredaktør i *Romerikes Blad* og radiosjef i Kanal 24.

Krumsvik har bl.a. skrevet boken *Medienes privilegier* (2011), og redigert bøkene *Innovasjon og verdiskaping i lokale medier* (2014, med Lisbeth Morlandstø), *Media Innovations: A Multidisciplinary Study of Change* (2013, med Tanja Storsul) og *Journalistikk i en digital hverdag* (2008, med Rune Ottosen). i 2017 startet han podcasten Krumsvik & Co der han inviterer gjester for å diskutere tematikk knyttet til media og utdanning.

Referanser
----------

1. ↑  Arne Krumsvik blir ny rektor ved Høyskolen Kristiania
2. ↑  Se! En «Spice Girls-professor»
3. ↑  Arne H. Krumsvik er ny instituttleder på IMK
4. ↑  Pressemelding fra Kulturdepartementet
5. ↑  Medieklagenemndas hjemmeside
6. ↑  Development, PodBean. «krumsvik.podbean.com - Category:dataspill/». *krumsvik.podbean.com* **(engelsk)**. Besøkt 29. mai 2018.

Eksterne lenker
---------------

* (no) Publikasjoner av Arne H. Krumsvik i forskningsdokumentasjonssystemet CRIStin
* Krumsviks personlige hjemmeside

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** LCCN **·** ISNI **·** ORCID **·** SUDOC **·** CRIStin
 |
**Amelandsk** er en nederlandsk dialekt. Dialektens ordforråd stammer hovedsakelig fra hollandsk og en vestfrisisk grammatikk. Amelandsk er i bruk på øyen Ameland i den nederlandske provinsen Friesland. Generisk sett er den i slekt med byfrisisk, akkurat som midslandsk som snakkes på Terschelling. Selv om hver av Amelands fire landsbyer har en egen dialekt fungerer kommunikasjonen mellom dem uten problemer. En stor forskjell mellom amelandsk og byfrisisk og frisisk som snakkes på fastlandet finnes i de ordene som begynner med *sch-* og ikke *sk-*. Denne forskjellen finnes også i de frisiske dialektene som tales på Terschelling og Schiermonnikoog.

Hvorfor den amelandske dialekten beveget seg mot hollandsk i løpet av det attende århundre, mens dette ikke skjedde på Terschelling er ikke klart. En mulighet er at handelen med Holland kan ha forårsaket dette. Amelandsk er nå den mest utbredte og brukte dialekten på øyene i Vadehavet, ifølge nyere studier brukes dialekten av 85% av de yngre på øyen.

Portal: Tyskland
**Allgemeine SS** (tysk for «det alminnelige (vanlige) SS») var hoveddelen av det tyske nazistpartiets paramilitære organisasjon Schutzstaffel (forkortet SS) mellom 1932 og 1945. SS utviklet seg til militær- og ordensvesenet i Det tredje riket og bestod under andre verdenskrig av tre ulike hovedgrupper: Allgemeine SS (sivile partiavdelinger), Waffen-SS (infanteri-, artilleri- og panserstyrker) og Sicherheitsdienst (politisk overvåkingsorgan).

Historikk
---------

Betegnelsen Allgemeine SS ble innført for å skille det opprinnelige SS fra det nyere Waffen-SS, som var opprettet som en militær avdeling. Tjenestegradene var for det meste de samme, men kriteriene for forfremmelse var forskjellige. Det var derfor ikke uvanlig at medlemmer av SS gikk inn i både Allgemeine SS og Waffen-SS for lettere å kunne oppnå høyere rang. Det var også vanlig at soldater i Waffen-SS i perioder ble overført til Allgemeine SS for å ha en lettere tjeneste etter lange opphold ved fronten.

Allgemeine SS var blant annet ansvarlig for å administrere konsentrasjonsleirene, først de i Tyskland og fra 1941 utrydningsleirene i det okkuperte Polen. Organisasjonen hadde også ansvar for polititjenester i samarbeid med Ordnungspolizei, som var underlagt SS fra 1936.
Mal:
I 1944 ble alle høyere offiserer i Allgemeine SS tildelt tilsvarende grad i Waffen-SS, slik at de dersom de ble tatt til fange kunne hevde at de var medlem av en militær organisasjon og dermed kreve status som krigsfange.

I rettoppgjøret etter andre verdenskrig ble det erklært at Allgemeine SS var en krigsforbryterorganisasjon. Waffen-SS fikk også samme status, blant annet på grunn av utvekslingen av mannskaper og på grunn av grusomheter som hadde blitt begått mot sivile på Østfronten.

Se også
-------

* Schutzstaffel
* Germanske-SS Norge

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** NKC
 |

Portal: Tyskland
**Antoine Gizenga** (født 5. oktober 1925, død 24. februar 2019) var en kongolesisk politiker, og var landets statsminister fra 2006 til 2008.

Gizenga ble utnevnt til visestatsminister av Kongos første statsminister, Patrice Lumumba. Etter Lumumbas død ledet Gizenga en eksilregjering i Stanleyville. Den nye regjeringen ble anerkjent av 21 stater i februar 1961. Gizenga satt fengslet fra januar 1962 til juli 1964, og fra oktober 1964 til november 1965. Deretter var han landsforvist fram til 1992. 

Antoine Gizenga var en av Lumumbistpartiets presidentkandidater i valget i 2006. Gizenga fikk 13% av stemmene og kom på tredjeplass i presidentvalget, etter de to hovedkonkurrentene Joseph Kabila og Jean-Pierre Bemba.

30. desember 2006 tiltrådte han som regjeringsjef, utnevnt av president Joseph Kabila. Han ble den første som holdt posten etter at den hadde blitt avskaffet i 1997. Han valgte å gå av 25. september 2008.

Referanser
----------

1. 1 2   Munzinger Personen, Munzinger IBA 00000009398, besøkt 9. oktober 2017[Hentet fra Wikidata]
2. ↑  Reuters. «Kabila gets 44.8 pct in Congo poll, goes to run-off». Besøkt 20. august 2006. [*død lenke*]

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |
**Arne Gudbrand Haugan** (født 10. januar 1917, død 26. februar 1997) var en norsk general. Han ble 5. januar 1973 utnevnt til generalmajor i Hæren for tjeneste som landkommandør ved Forsvarskommando Nord-Norge. Han hadde tidligere vært avdelingssjef i Hærens overkommando, sjef for Forsyningsbasen i Hærens stab, for Plan- og budsjettavdelingen i Forsvarets overkommando og hatt tjeneste ved det øverste hovedkvarter for de allierte styrker i Europa.

Etter utdannelse på Krigsskolen og Hærens stabsskole hadde han også utdannelse fra École d'état i Frankrike og Forsvarets høgskole. Arne Haugan deltok aktivt i 2. verdenskrig, blant annet som løytnant og kommanderende offiser på Jan Mayen.

Bibliografi
-----------

* *Minner og tanker* Tiden 1983 - 295 s. ISBN 82-10-02359-4
* *Perspektiv i atomdebatten* [ansvarlig redaktør: Arne Slettebøe]. - Oslo 1981 - 145 s. ISBN 82-505-0269-8
* *Israels vei mot år 2000* - Oslo 1976 - 152 s. (Tidens tema ; 62). ISBN 82-10-01254-1

Referanser
----------

1. ↑   Merkedager : fødselsdager, stiftelsesdatoer, begivenheter, urn.nb.no[Hentet fra Wikidata]
2. ↑  The Jan Mayen Garrison Arkivert 12. oktober 2013 hos Wayback Machine.

  


|  |  |
| --- | --- |
| Oppslagsverk/autoritetsdata | VIAF **·** LCCN
 |

Portal: Andre verdenskrig
**Arild Hårklau** (født 23. juli 1949 i Sandviken i Bergen) er en norsk idrettsutøver innenfor karate, judo, ninjutsu, kroppsbygging, styrkeløft og pistolskyting.

Som tretten-åring (1962) begynte han å trene judo og karate, samt styrketrening på Strømsnes institutt i Bergen, og senere på universitetet i Bergen, hvor han vant universitetsmesterskapet i styrkeløft i 1975. Der han satt ny norsk rekord med 205 kg i benkpress. I 1967 reiste han til sjøs, for å lære seg mer om karate. I Oakland (USA) møtte han Bruce Lee for første gang i hans Dojo, de kom godt overens, da de også hadde flere felles interesser som styrketrening og kosthold. Han trente mye karate i USA, Kina, og Japan, og graderte seg til svart belte som første nordmann på Okinawa våren 1968

I 1968 startet han Norges første karate-skole i Bergen; Bergen karate goju kai. Idrettene hans har ett bredt spekter.

Han har vært på landslaget i samtlige idretter, unntatt ninjutsu. Han har deltatt i mer enn 2000 forskjellige idrettskonkurranser, og har tatt mer enn 300 titler og rekorder. Han har en historisk verdensrekord i Stridspistol skyting. Og tangering av den olympiske rekorden i OL-grenen Rapid fire (silhuett)

I styrkeløft, benkpress NM er han med sine 13 NM titler trolig den som har tatt flest Norgesmesterskap uten benkpress skjorte. I 2014 satte han 4 norgesrekorder i benkpress

Referanser
----------

1. ↑  Vestnytt 05.02.2014
2. 1 2 3 4  BA 07.12.2013
3. 1 2  BA 02.07.2014
4. ↑  Vestnytt 15.02.2014

Eksterne lenker
---------------

* Eit liv med kampsport og Bruce Lee Arkivert 20. juni 2016 hos Wayback Machine. på Vestnytt.no, publisert 2. januar 2014, skrevet av Kyrre Styve, besøkt 17. juni 2016.
**Arild Huitfeldt** (født 5. april 1929, død 31. januar 2011) var en norsk brukseier og politiker (H). Han var Klæbus ordfører fra 1980 til 1983.

Han var sønn av brukseier Tønne Huitfeldt og hustru Esther Middelthon. Faren nedstammet fra major A.C. Huitfeldt, mens moren kom fra en kjøpmannsslekt som datter av statsråd og stortingsmann Cornelius Middelthon. Arild Huitfeldt giftet seg i 1956 med Marit Johansen. Han hadde handelsgymnas og jord- og skogbruksutdannelse. Han overtok i 1953 som brukseier på Moen gård i Klæbu, og overdro den i 1998 til sønnen og svigerdatteren, Tønne og Anne Huitfeldt. Ved siden av gårdsdriften var han tillitsvalgt i jord- og skogbrukets organisasjoner.

Referanser
----------

1. 1 2   Adresseavisen, side(r) 31, type referanse dødsannonse, utgitt 2. februar 2011[Hentet fra Wikidata]
2. 1 2  Hals, Harald (red.) (1987). *Festskrift. Kommunalt selvstyre i Sør-Trøndelag 150 år 1837–1987*. Trondheim. s. 166. ISBN 978-82-90551-19-8.
3. ↑  Tulluan, Ola (1973). *Klæbuboka, band II. Gards- og ættesoge*. Klæbu kommune. s. 364.
4. ↑  «Moen Gårds historie». Moen gårds nettsted. Arkivert fra originalen 3. april 2016.
**Nika Murovec** (født 11. februar 2002) er en slovensk alpinist, som representerer klubben ASK Kranjska Gora. Hun trenes av Aleš Rogelj.

Idrettskarriere
---------------

### Sesongen 2018/19

Murovec deltok i sitt første FIS-renn (Entry League FIS) i oktober 2018, i slalåm i Snow Valley i Belgia, der hun kom på andreplass. Under Ungarsk mesterskap i alpint 2019 den 23. januar kom hun på 17.-plass i storslalåm, og i juniorklassen kom hun på 15.-plass i storslalåm. Hun deltok i Vinter-EYOF 2019 (European Youth Olympic Festival), og kom der på 16.-plass i slalåm og 33.-plass i storslalåm. Under Slovensk mesterskap i alpint 2019 kom hun på femteplass i storslalåm og fjerdeplass i super-G, og under det slovenske juniormesterskapet kom hun på fjerdeplass i super-G. Den 28. februar 2019 vant hun sitt første FIS-renn, da hun vant storslalåm i Zagreb.

### Sesongen 2019/20

Hun deltok i alpint under Vinter-OL for ungdom 2020. Der kom hun på 29.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun seg opp til 22.-plass i kombinasjonen. I storslalåm kjørte hun ut, og i slalåm kom hun på 17.-plass.

Hun debuterte i Verdenscupen i alpint den 16. februar 2020 i Kranjska Gora, men kvalifiserte seg ikke til andre omgang (30 beste), og fikk dermed ingen plassering i rennet.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Nika Murovec - Results*, besøkt 25. mars 2020.
3. ↑  FIS - Nika Murovec - Results - FIS - Winner, besøkt 25. mars 2020.
4. ↑  Lausanne 2020 - *Alpine Skiing: Women's Super-G* Arkivert 19. mars 2020 hos Wayback Machine. besøkt 24. mars 2020.
5. ↑  Lausanne 2020 - *Nika Murovec* Arkivert 25. mars 2020 hos Wayback Machine. besøkt 25. mars 2020.
6. ↑  FIS - *Nika Murovec - Results - World Cup*, besøkt 25. mars 2020.

Eksterne lenker
---------------

* (en) Nika Murovec – Olympedia Rediger på Wikidata

* (en) Nika Murovec – FIS (alpint) Rediger på Wikidata

* (en) Nika Murovec – TheSports.org Rediger på Wikidata
* (en) Profil hos Vinter-OL for ungdom 2020 Arkivert 25. mars 2020 hos Wayback Machine.
**Nika Jagečić** (født 4. januar 2003) er en kroatisk langrennsløper, som representerer klubben Ski Club Sljeme Zagreb.

Idrettskarriere
---------------

Jagečić deltok i den regionale Balkan cup i langrenn 2018/19, der hun vant to av rennene, og endte på fjerdeplass totalt med 407 poeng. Samme sesong deltok hun i VM på ski 2019, og kom der på 81.-plass på 10 km klassisk og 83.-plass på sprinten.

Hun deltok igjen i Balkan cup i langrenn 2019/20, og fikk denne sesongen en femteplass som beste enkeltplassering, og kom på sjuendeplass totalt med 226 poeng. Hun representerte Kroatia under Vinter-OL for ungdom 2020, og kom der på 44.-plass i langrennscross, 41.-plass på sprinten og 52.-plass på 5 km klassisk.

Den 17. januar 2021 vant hun et nytt renn i Balkan cup, da hun vant sprinten i Ravna Gora. Hun representerer Kroatia under Ski-VM 2021 i Oberstdorf, hvor hun ble nummer 6 i kvalifiseringen i fri teknikk, som de lavest rangerte utøverne måtte gjennom. Hun ble dermed kvalifisert for 10 km fri teknikk senere i mesterskapet.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Cup standings - Balkan Cup 2019*, besøkt 24. februar 2021.
3. ↑  FiS - *Nika Jagecic - Results 2019*, besøkt 24. februar 2021.
4. ↑  FIS - *Cup standings - Balkan Cup 2019*, besøkt 24. februar 2021.
5. ↑  FIS - *Results - Women 5.0 km Interval Start Free Qualification Race*, besøkt 24. februar 2021.

Eksterne lenker
---------------

* (en) Nika Jagečić – Olympedia Rediger på Wikidata

* (en) Nika Jagečić – FIS (langrenn) Rediger på Wikidata
**Arne Gunnar Valter Hülphers** (født 4. april 1904 i Trollhättan, død 24. juli 1978 i Häradshammar på Vikbolandet i Östergötland) var en svensk jazzmusiker (piano) og orkesterleder.

Han studerte musikk i Stockholm, hvorpå han spilte i diverse band. Hans eget Fenixorkester var fast på dansestedet Fenix-Kronprinsen (1934–1939), og var en videreføring av Håkan Eichwalds orkester.

Foruten hans kone Greta Wassberg var besetningen Gösta Törner på trompet, Erik Eriksson på saksofon og Miff Görling/Julius Jacobsen på trombone. Orkester spilte blant annet med Coleman Hawkins (1935).

Fenixorkesterets utgivelser av *Cocktail för två*/*Kärleken är ny varje dag*  (1934) og *Enda en liten chans* (1935) solgte meget, med sang av Zarah Leander. På 1940-tallet ledet han besetninger, med norske Cecil Aagaard, såvel som danske Arne Lamberth trompet. Han var en tid husmusiker i Göteborg (1948–49) samt ofte å finne i de svenske folkparker.
Etter å ha giftet seg med Leander (1956) ledet han sitt orkester som backing for henne, og ga blant annet ut *Jag har blivit mycket bättre*/*Sekelskiftets luft* (1957).

Referanser
----------

1. 1 2 3 4 5   Sveriges dödbok 1830-2020, oppført som Hülphers, Arne Gunnar Valter, besøkt 11. juli 2022[Hentet fra Wikidata]
2. 1 2   Discogs, Discogs artist-ID 456824, besøkt 9. oktober 2017[Hentet fra Wikidata]
3. 1 2   Internet Movie Database, IMDb-nummer nm0406150, besøkt 15. oktober 2015[Hentet fra Wikidata]

Eksterne lenker
---------------

* (en) Arne Hülphers – kategori av bilder, video eller lyd på Commons Rediger på Wikidata
* (en) Arne Hülphers på Internet Movie Database Rediger på Wikidata

* (sv) Arne Hülphers i Svensk Filmdatabas Rediger på Wikidata
* (en) Arne Hülphers på Discogs Rediger på Wikidata

* (en) Arne Hülphers på MusicBrainz Rediger på Wikidata

* (en) Arne Hülphers på Spotify Rediger på Wikidata

  

Portal: Jazz

|  |  |
| --- | --- |
| Oppslagsverk/autoritetsdata | Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs
 |
«Ny og meget nøyaktig beskrivelse av Zeelands øyer» av Jacob van Deventer (1580)
**Grevskapet Zeeland** var en av de sytten nederlandske provinsene. I senere tid er det tidligere grevskapet føyd sammen med Zeeuws-Vlaanderen til den nederlandske provinsen Zeeland. Området har ofte veklset herrer, de sterke naboene – grevskapet Holland, grevskapet Hainaut og grevskapet Flandern – sørget for det. Likevel forble Zeeland en selvstendig stat som ble regjert av grevene av Holland, hertugene av Burgund og de spanske habsburgerne. 

Etter åttiårskrigen ble Zeeland del av De forente Nederlandene. Både før og etter at Nederlandene erklærte seg uavhengig hadde Zeeland og Holland visse felles instanser, et eksempel er Holland og Zeelands høyesterett, som var landets øverste rettsinstans etter at de nordlige provinsene hadde erklært seg uavhengige av keiserens makt og retten Mechelens høyesterett hadde til å dømme. Under Den bataviske republikken ble grevskapet Zeeland et departement og ikke lengre en (teoretisk sett) selvstendig (del)stat.

Grevskapets byer
----------------

* Middelburg (1217)
* Sint Maartensdijk (1491)
* Terneuzen (1584)
* Tholen (1366)
* Veere (1355)
* Vlissingen (1315)
* Zierikzee (1248)

  


|  |
| --- |
| **Den burgundiske rikskrets** |
| Markgrevskapet Antwerpen (1794) · Grevskapet Artois (1678) · Hertugdømmet Brabant (1794) · Grevskapet Flandern (1794) · Det frie grevskapet Franche-Comté (1678) · Dominium Friesland (1579) · Hertugdømmet Geldern (1579) · Dominium Groningen (1594) · Grevskapet Hainaut (1794) · Grevskapet Holland (1579) · Hertugdømmet Limburg og Overmaas' områder (1794) · Hertugdømmet Luxemburg (1794) · Dominium Mechelen (1794) · Grevskapet Namur (1794) · Dominium Overijssel (1579) · Dominium Utrecht (1794) · Grevskapet Zeeland (1579) · Grevskapet Zutphen (1591) |
**Parodimesse** er en messeform som innebærer at hele eller deler av en flerstemmig motett, chanson, madrigal eller annet imiteres i et nytt verk. «Parodi» betyr i denne sammenhengen «imitasjon» og er uten bibetydningen «satire» som ordet har fått i vår tid.

Parodimesser var vanlig i renessansen.

Beskrivelse
-----------

For cantus firmus- og parafrasemesser, de to andre vanlige messeformene i renessansen, ble det i høyden imitert én stemme. Den såkalte diskant-tenormessen var en utvidelse som innebar at det kunne tas opp til to stemmer fra et flerstemmig verk. Parodimesseformen oppsto som en logisk videreføring ved at hele den flerstemmige satsen ble imitert på ulike måter:

* hele modellen brukes uten endring
* hele modellen brukes og utvides med flere stemmer
* ikke alle stemmene fra modellen brukes og nye stemmer komponeres til
* modellen utvides med fritt komponerte partier
* bare starten på modellen brukes, slik at det kunne oppstå en musikalsk syklus.

I et dokument datert 10. september 1562 bannlyste Konsilet i Trient bruken av verdslig materiale i kirkemusikalske messer. Disse reformene ble bare overholdt i Italia. I Frankrike hadde den musikalske smaken allerede endret seg på en måte som gjorde at konsilets forbud ikke fikk noen betydning. I Tyskland ble forbudet ignorert.

Referanser
----------

1. ↑  Willi Appell, Ralph T. Daniel: *The Harvard Brief Dictionary of Music*, oppføringene «Parody» og «Parody Mass», s. 216.
2. ↑  *Musikken og vi*. [Oslo]: Cappelen. 1983. s. 104. ISBN 8202090016.
3. ↑  *Musikkens historie*. Oslo: Fabritius. 1967. s. 70.

|  |  |
| --- | --- |
| Oppslagsverk/autoritetsdata | GND
 |
**«Beväringsvals från Backamo»**, også kalt **«Tjo! Uppå Backamo»**, er en svensk sang fra 1912 med melodi av David Hellström og tekst av Göran Svenning. Den skildrer en eksersis på den militære øvingsplassen Backamo utenfor Lyngskile i Uddevalla kommune.

Sangen ble spilt inn på plate for første gang i 1913. 23. september samme år spilte Gustav Fonandern med orkester den inn på 78-platen Concert Record Gramophone 582076. Blant tidlige kjente utøvere av sangen kan en ikke minst nevne Ernst Rolf. Rolf med orkester spilte den inn på 78-platen Odeon R 148 924. Rolf med piano spilte inn sangen 20. juni 1914. Den ble utgitt på 78-platen Actuelle H 48435 i desember 1922.

Calle Jaerdes orkester, sang: Åke Grönberg, spilte inn «Beväringsvals från Backamo» på 78-platen Polydor 49551 i juni 1942.

I modernere tid har den blitt spilt inn av Thore Skogman på EP-platen *Tjo! Uppå Backamo... (Beväringsvals från Backamo)* (Odeon GEOS 196) i 1960-årene.

Sangen har også blitt anvendt i filmene *Bohus Bataljon*  (1949) og *Så vit som en snö* (2001).

Norske versjoner
----------------

Herberth og Karole har skrevet norske tekster. I Herberths versjon bærer den tittelen «Dra til sjøss». I Karoles versjon heter den «Militærmanøver'n».

### Innspillinger

| År | Sangtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- |
|  | «Dra til sjøss» | Jubelgutta med refrengsang av Einar Rose | Herberth | 78-plate | Odeon A 180 385 D-4385 |
| 1964 | «Militærmanøver'n» | Three Hits | Karole | Single | Nor-Disc NOR 99 |

Sangen ble et lite gjennombrudd for trioen.

Referanser
----------

1. ↑  The Gramophone Company Arkivert 7. april 2010 hos Wayback Machine.
2. 1 2  Ernst Rolf[*død lenke*]
3. ↑  Svensk Mediedatabas (SMDB)
4. ↑  «Thore Skogman». Arkivert fra originalen 11. desember 2007. Besøkt 27. februar 2010.
5. ↑  Beväringsvals från Backamo på Svensk Filmdatabas
6. 1 2  Se plateetiketten
**Nike** var en familie av luftvernmissiler som ble utviklet av USA i 1950-årene.

*Nike Ajax* var det første medlemmet av familien. Dette missilet hadde en rekkevidde på omtrent 45 kilometer. *Nike Ajax* var operativt fra 1953 til slutten av 1960-årene.

Nike Hercules begynte å avløse *Nike Ajax* fra slutten av 1950-årene. Det nye missilet hadde en vesentlig forbedret hastighet og presisjon. Rekkevidden var også økt til omtrent 150 kilometer, og missilet kunne utstyres med kjernefysisk stridshode.

I Norge ble Nike-missilene benyttet av Nikebataljonen mellom 1960 og 1991.

* MissilheisMissilheis
* Fra venstre er Nikemissilene MIM-3 Nike-Ajax og MIM-14 Nike-HerculesFra venstre er Nikemissilene MIM-3 Nike-Ajax og MIM-14 Nike-Hercules
* Trøgstad batteriTrøgstad batteri
* MIM-3 Nike Ajax oppskytingillustrasjonMIM-3 Nike Ajax oppskytingillustrasjon

Eksterne lenker
---------------

* (en) Nike (rocket) – kategori av bilder, video eller lyd på Commons Rediger på Wikidata

* (en) Project Nike – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Grevskapet Barcelona** var opprinnelig en grenseregion for det karolingske dynastiet mot de muslimsk-kontrollerte al-Andalus, og var i perioder underlagt Córdoba-kalifatet.

Området kom under Frankerrikets kontroll etter at dette erobret Girona i 785 og særlig etter at Ludvig den fromme erobret Barcelona i 801 og ble da innlemmet i Frankerriket. Samtidig ble grevskapet Barcelona opprettet, underlagt den frankiske kongen, og den første greven av Barcelona var Berà (801-820).

Wilfred den hårete var greve av Barcelona da han i 987 ikke anerkjente den franske kongen Hugo Capet som sin overherre da Capet ble fransk konge, og gjorde slik grevskapet *de facto* til en uavhengig stat.

Gjennom de første århundrene var grevene av Barcelona i konstant krig mot Córdoba-kalifatet og de etterfølgende muslimske kongdømmene. Gjennom ekteskap underla grevene seg også andre katalanske områder og utvidet sin innflytelse langs Oksitania. Barcelona dannet kjernen i det fremvoksende, senere Fyrstedømmet Catalonia.

I 1164 var Alfons I greve av Barcelona, og arvet dette året kongedømmet Aragón (som Alfons II). Grevskapet ble da videreført som et fyrstedømme innen Aragóns krone, men med Barcelona som den viktigste byen.

Referanser
----------

1. ↑  *Enciclopedia de Historia de España*, bind 4, side 123.
2. ↑  Ramos, Luis G-G (2002). *Las Invasiones Barbaras en Hispania y la Creacion del Reino Visigodo*. Barcelona: Ariel. s. 3–30. ISBN 978-84-344-6668-5.
**Adrian Alvarstein Bockelie** (født 5. mars 1991 i Swaziland men er oppvokst i Bærum) er en norsk ishockeyspiller som spiller for Furuset Ishockey.

Bockelie debuterte som 17-åring for Frisk Asker Ishockey. Der spilte han sammen med blant andre Mats Zuccarello Aasen. Han fikk 36 kamper for klubben før han fikk kontrakt med Narvik Hockey. Der ble han i sju sesonger, fra 2012-2019. Senere i 2020 ble han Furuset-spiller.

Bockelie var kjent for å underholdt publikum med en isdans. En versjon som har blitt lastet opp på YouTube har fått over 300.000 visninger, og nettsteder som CBS Sports og Canada.com har skrevet om den. Canada.com skriver at de ikke har sett lignende dansetrinn siden komiserien « Fresh Prince i Bel-Air».

Referanser
----------

1. 1 2 3   Eliteprospects.com spiller-ID 48444[Hentet fra Wikidata]
2. ↑  Spillerprofil Eliteprospect
3. ↑  Adrian (21) ble funnet på kirketrappa med navlestrengen intakt NRK
4. ↑  Denne norske seiersdansen går verden rundt ABC Nyheter

Eksterne lenker
---------------

* (en) Adrian Alvarstein Bockelie – Eliteprospects.com Rediger på Wikidata
**Nika Fleiss** (født 14. desember 1984 i Brežice, Slovenia) er en kroatisk alpinist.

Hun tok sølv i slalåm under junior-VM i 2004, bak østerrikske Kathrin Zettel.

Siden sesongen 2001/02 har hun regelmessig deltatt i slalåm og storslalåm i verdenscupen. I november 2002 fikk hun sin første plassering blant de ti beste. Hennes hittil beste resultat er en sjetteplass i slalåm fra Lenzerheide.

Fleiss har tre ganger deltatt i verdensmesterskap (2001, 2003 og 2005). I 2003 i St. Moritz ble hun nummer åtte i slalåm, to år senere i Santa Catarina nummer 10. Under OL 2002, 2006 og 2010 var hun med på det kroatiske laget. Hennes beste OL-resultat kom i 2002 i slalåm, der hun kom på 12.-plass.

I november 2006 skadet hun seg under trening i Aspen, da hun kollidert med den østerrikske treneren Bernd Brunner. Hun pådro seg en korsbåndskade, og måtte stå over resten av sesongen.

Eksterne lenker
---------------

* (en) Nika Fleiss – Olympedia Rediger på Wikidata

* (en) Nika Fleiss – Sports-Reference (OL-resultater – arkivert) Rediger på Wikidata

* (en) Nika Fleiss – FIS (alpint) Rediger på Wikidata

* (en) Nika Fleiss – ski-db.com Rediger på Wikidata
* Portrett på det kroatiske skiforbundets nettsider
**Arild Moen** (født 29. mai 1963, død 11. september 2019) var en norsk musiker og tidligere kulturdirektør i Vestfold fylkeskommune.

Moen hadde sin utdannelse fra Norges musikkhøgskole (1986–1991). Der studerte han trompet på musikkpedagogisk linje. Han var i fem år elev av Ole Edvard Antonsen, og har spilt profesjonelt i storband – blant annet Oslo Groove Company og Odd R. Antonsens storband og i flere av de norske militærkorpsene. Han avtjente verneplikten i Hans Majestet Kongens 3. Gardekompani i 1987.

Moen hadde i perioden 1989-1991 et engasjement i Marinemusikken i Horten mens han studerte ved musikkhøgskolen. Han har siden endt utdannelse jobbet som musikk- og kulturskolerektor i Hyllestad kommune i Sogn og Fjordane 1991-1993 og i Holmestrand kulturskole i Vestfold 1995-1998. Ved begge disse skolene var han første rektor. Han har vært avdelingskonsulent ved Norges musikkhøgskole 1993–1995, musikkprodusent i Vestfold fylkeskommune 1998–2000, samt administrasjonssjef og kultur- og idrettssjef samme sted frem til 2007. I perioden 2007-2009 var han generalsekretær i Norges Musikkorps Forbund.

Moen bodde på Nøtterøy. Han døde 11. september 2019.

Referanser
----------

1. ↑   arkiveringsdato 16. september 2020, arkiv-URL web.archive.org, vareminnesider.no[Hentet fra Wikidata]
2. ↑  «Våre minnesider». *vareminnesider.no*. Besøkt 25. oktober 2019.  *søk: Arild Moen*
3. ↑  «Arild Moen til minne». *tb.no*. Tønsberg Blad. 20. september 2019. Besøkt 25. oktober 2019.
Våpenet til grevene av Kladsko/Glatz
Beliggenheten til grevskapet Kladsko i Det hellige romerske rike av den tyske nasjon
**Grevskapet Kladsko** (tsjekkisk), **Glatz** (tysk) eller **Kłodzko** (polsk) var et grevskap i det nåværende sydvestlige Polen. Det tilsvarer omtrent dagens powiat Kłodzki og har navnet etter landskapets forvaltningssete Kladsko/Glatz/Kłodzko.

Landskapet utgjorde en viktig forbindelse mellom Schlesien (*Śląsk*) i nord og Böhmen (*Čechy*) i sør. Geografisk hører landskapet til Schlesien, siden elven Nysa Kłodzka er en bielv til Oder (*Odra*), men har politisk vært en böhmisk besittelse minst siden 900-tallet. Da keiser Lothar III av Det tysk-romerske rike fastsatte grensen mellom Böhmen og Schlesien i 1137, ble Kladskos tilhørighet til Böhmen bekreftet.

Fra 1200-tallet begynte innvandringen av tyskspråklige bosettere. Landskapet var opprinnelig et borggrevskap, men ble i 1459 opphøyet til riksgrevskap.

I løpet av de schlesiske kriger ble grevskapet Kladsko okkupert av Preussen i 1742 og offisielt innlemmet i den prøyssiske provinsen Schlesien i 1763. 1818 ble grevskapet opphevet som administrativ enhet. Sammen med Schlesien tilfalt området i 1945 Polen.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC
 |
**Alternative Tentacles** er et amerikansk plateselskap som ble opprettet i 1979 av bandet Dead Kennedys for å gi ut singelen *California Über Alles*. Selskapet har siden vært drevet av bandets vokalist Jello Biafra.

Gjennom 80- og 90-tallet var selskapet blant de fremste undergrunnsselskapene for punk og tilstøtende sjangre i USA. Blant bandene som er gitt ut kan i tillegg til Dead Kennedys nevnes DOA, Alice Donut, 7 Seconds, No Means No, Lard, Butthole Surfers, Half Japanese og Neurosis. Selv om selskapet fortsatt gir ut musikk, har det de siste årene satset mer på politiske verbalutgivelser, og har gitt ut plater med bl.a. Noam Chomsky, Greg Palast, Arundhati Roy, Norman Finkelstein og Howard Zinn.

I 2001 fradømte en domstol selskapet retten til å gi ut nye opplag av plater med Dead Kennedys etter at de tidligere medlemmene saksøkte Biafra etter at han nektet å utnytte bandets musikk kommersielt og å la seg bruke av de andre medlemmene da de bestemte seg for å gjenforene bandet.

Eksterne lenker
---------------

* (en) Offisielt nettsted Rediger på Wikidata

* (en) Alternative Tentacles – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** MusicBrainz
 |
**Chartered Institute of Library and Information Professionals** (**CILIP**) er en britisk faglig interesseorganisasjon (ikke fagforening) for bibliotekarer, informasjonsvitere og kunnskapsforvaltere. Organisasjonen ble dannet i 2002 ved en sammenslåing av Library Association, etablert i 1877 og tildelt royal charter i 1898, og Institute of Information Scientists, etablert i 1958.

CILIP utgir tidsskriftet *CILIP Update*, og deler ut barnelitteraturprisene Carnegie Medal og Kate Greenaway-medaljen. De arrangerer Umbrella-konferansen annenhvert år. Foreningen har også en rolle i å akkreditere studieplaner i bibliotekfag ved britiske universiteter.

CILIP er medlem av IFLA og er Norsk Bibliotekforenings britiske søsterorganisasjon.

Eksterne lenker
---------------

* (en) Offisielt nettsted Rediger på Wikidata

* (en) Chartered Institute of Library and Information Professionals – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** CiNii
 |